CELEX: 32010D0271
Language: lv
Date: 2010-05-11 00:00:00
Title: 2010/271/: Komisijas Lēmums ( 2010. gada 11. maijs), ar ko groza Lēmuma 2008/185/EK II pielikumu attiecībā uz Īrijas iekļaušanu to reģionu sarakstā, kur Aujeski slimībai ir apstiprināta valsts kontroles programma (izziņots ar dokumenta numuru C(2010) 2983) (Dokuments attiecas uz EEZ)

12.5.2010   
            
            
               LV
            
            
               Eiropas Savienības Oficiālais Vēstnesis
            
            
               L 118/63
            
         KOMISIJAS LĒMUMS
   (2010. gada 11. maijs),
   ar ko groza Lēmuma 2008/185/EK II pielikumu attiecībā uz Īrijas iekļaušanu to reģionu sarakstā, kur Aujeski slimībai ir apstiprināta valsts kontroles programma
   (izziņots ar dokumenta numuru C(2010) 2983)
   (Dokuments attiecas uz EEZ)
   (2010/271/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1964. gada 26. jūnija Direktīvu 64/432/EEK par dzīvnieku veselības problēmām, kas ietekmē liellopu un cūku tirdzniecību Kopienā (1), un jo īpaši tās 9. panta 2. punktu,
   tā kā:
   
               (1)
            
            
               Direktīvā 64/432/EEK paredzēti noteikumi, kas piemērojami liellopu un cūku tirdzniecībai Kopienā. Minētās direktīvas 9. pantā noteikti kritēriji konkrētu lipīgo slimību, tostarp Aujeski slimības, obligāto valsts kontroles programmu apstiprināšanai.
            
         
               (2)
            
            
               Komisijas 2008. gada 21. februāra Lēmumā 2008/185/EK par papildu garantijām Kopienas iekšējā tirdzniecībā ar cūkām attiecībā uz Aujeski cūku slimību un kritērijiem, ar kuriem nodrošina informāciju par šo slimību (2), ir noteiktas papildu garantijas attiecībā uz cūku pārvietošanu starp dalībvalstīm. Šīs garantijas ir saistītas ar dalībvalstu klasificēšanu pēc to statusa attiecībā uz slimību.
            
         
               (3)
            
            
               Lēmuma 2008/185/EK II pielikumā minētas dalībvalstis vai to reģioni, kur ir apstiprinātas Aujeski slimības valsts kontroles programmas.
            
         
               (4)
            
            
               Īrija ir iesniegusi Komisijai apstiprinošus dokumentus attiecībā uz Aujeski slimības statusu minētajā dalībvalstī. Aujeski slimības valsts kontroles programma Īrijā ir īstenota vairākus gadus.
            
         
               (5)
            
            
               Komisija ir pārbaudījusi Īrijas iesniegtos dokumentus un ir konstatējusi, ka valsts kontroles programma šajā dalībvalstī atbilst Direktīvas 64/432/EEK 9. panta 1. punktā noteiktajiem kritērijiem. Tāpēc Īrija ir jāiekļauj Lēmuma 2008/185/EK II pielikuma sarakstā.
            
         
               (6)
            
            
               Skaidrības labad nepieciešams veikt atsevišķus sīkus grozījumus Direktīvas 2008/185/EK II pielikuma ierakstā par Spāniju.
            
         
               (7)
            
            
               Tādēļ ir attiecīgi jāgroza Lēmuma 2008/185/EK II pielikums.
            
         
               (8)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmuma 2008/185/EK II pielikuma tekstu aizstāj ar šā lēmuma pielikuma tekstu.
   2. pants
   Šis lēmums ir adresēts dalībvalstīm.
   
      Briselē, 2010. gada 11. maijā
      
         
            Komisijas vārdā –
         
         
            Komisijas loceklis
         
         John DALLI
      
   
   
      (1)  OV 121, 29.7.1964., 1977./64. lpp.
   
      (2)  OV L 59, 4.3.2008., 19. lpp.
   
      PIELIKUMS
      
         
            “II PIELIKUMS
            
               Dalībvalstis vai to reģioni, kur ir apstiprinātas valsts kontroles programmas Aujeski slimības izskaušanai
            
            
                        ISO kods
                     
                     
                        Dalībvalsts
                     
                     
                        Reģioni
                     
                  
                        BE
                     
                     
                        Beļģija
                     
                     
                        Visi reģioni
                     
                  
                        ES
                     
                     
                        Spānija
                     
                     
                        Galīsijas, Basku zemes, Astūrijas, Kantabrijas, Navarras, Larjohas autonomā apgabala teritorija
                        Leonas, Zamoras, Palencijas, Burgosas, Valladolidas province un Avila Kastīlijas un Leonas autonomajā apgabalā
                        Laspalmas provinces teritorija Kanāriju salu autonomajā apgabalā
                     
                  
                        HU
                     
                     
                        Ungārija
                     
                     
                        Visi reģioni
                     
                  
                        IE
                     
                     
                        Īrija
                     
                     
                        Visi reģioni
                     
                  
                        IT
                     
                     
                        Itālija
                     
                     
                        Bolcāno province
                     
                  
                        UK
                     
                     
                        Apvienotā Karaliste
                     
                     
                        Visi reģioni Ziemeļīrijā”